CELEX: 62021CB0028
Language: el
Date: 2022-01-31 00:00:00
Title: Υπόθεση C-28/21: Διάταξη του Δικαστηρίου (δέκατο τμήμα) της 31ης Ιανουαρίου 2022 [αίτηση του Sąd Okręgowy w Łodzi (Πολωνία) για την έκδοση προδικαστικής αποφάσεως] — TM κατά EJ (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Ασφάλιση της αστικής ευθύνης που προκύπτει από την κυκλοφορία μηχανοκίνητων οχημάτων – Οδηγία 2009/103/ΕΚ – Άρθρο 3 – Υποχρέωση κάλυψης των υλικών ζημιών – Έκταση της υποχρέωσης – Κανονιστική ρύθμιση κράτους μέλους η οποία αποκλείει το διαφυγόν κέρδος από την κάλυψη την οποία παρέχει η υποχρεωτική ασφάλιση της αστικής ευθύνης που προκύπτει από την κυκλοφορία μηχανοκίνητων οχημάτων)

7.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/4
            
         
      Διάταξη του Δικαστηρίου (δέκατο τμήμα) της 31ης Ιανουαρίου 2022 [αίτηση του Sąd Okręgowy w Łodzi (Πολωνία) για την έκδοση προδικαστικής αποφάσεως] — TM κατά EJ
      (Υπόθεση C-28/21) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Ασφάλιση της αστικής ευθύνης που προκύπτει από την κυκλοφορία μηχανοκίνητων οχημάτων - Οδηγία 2009/103/ΕΚ - Άρθρο 3 - Υποχρέωση κάλυψης των υλικών ζημιών - Έκταση της υποχρέωσης - Κανονιστική ρύθμιση κράτους μέλους η οποία αποκλείει το διαφυγόν κέρδος από την κάλυψη την οποία παρέχει η υποχρεωτική ασφάλιση της αστικής ευθύνης που προκύπτει από την κυκλοφορία μηχανοκίνητων οχημάτων)
      (2022/C 222/05)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Okręgowy w Łodzi
      
         Διάδικοι στην υπόθεση της κύριας δίκης
      
      TM
      
         κατά
      
      EJ
      
         Διατακτικό
      
      Το άρθρο 3, πρώτο εδάφιο, της οδηγίας 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής, έχει την έννοια ότι δεν αντιτίθεται σε εθνική διάταξη δυνάμει της οποίας η υποχρεωτική ασφάλιση της αστικής ευθύνης που προκύπτει από την κυκλοφορία μηχανοκίνητων οχημάτων δεν καλύπτει τη ζημία που συνίσταται σε διαφυγόν κέρδος, υπό την προϋπόθεση ότι αυτός ο περιορισμός της κάλυψης εφαρμόζεται χωρίς να εισάγει διακριτική μεταχείριση αναλόγως του κράτους μέλους κατοικίας του ζημιωθέντος προσώπου ή του κυρίου ή του κατόχου του ζημιωθέντος οχήματος.
      
         (1)  ΕΕ C 182 της 10.5.2021.